“રાતના અંધકારમાં મારા કાનમાં શબ્દો ગૂંજી રહ્યા હતા. ‘એમ્બિશન બિયોન્ડ એક્ઝિસ્ટન્સ ઈઝ ધ એસેન્શ્યલ પરપઝ ઑફ અવર બિઈંગ્ઝ’ અને આપના અસ્તિત્વથી ઉપરવટની, વિશિષ્ટ અને અધિક એવી કોઈ મહત્ત્વકાંક્ષા હોય એ આપણા જીવનનું પ્રયોજન છે. મારા સીમિત અસ્તિત્વથી વધુ ઉન્નત, ઉર્ધ્વગામી સ્થાનની મેં ઝંખના કરી, કારણ કે નક્ષત્રોનું સંગીત ખીણમાં સંભળાતું નથી અને પછી મેં મારી લઘુતા અને પામરતા સાથે લડવા માંડ્યું. મારો આ વિદ્રોહ જ મારી તાકાત, મારી શક્તિ અને બળ બની ગયાં ! પ્રકૃતિદેવીએ મારી અરજ માન્ય કરી અને જાદુઈ આંગળીથી ગુલાબ બનાવી દીધું…’